2003/593/EY: Komission päätös, tehty 7 päivänä elokuuta 2003, paloteknistä käyttäytymistä koskevien luokkien vahvistamisesta tietyille rakennustuotteille tehdyn päätöksen 2003/43/EY muuttamisesta (ETA:n kannalta merkityksellinen teksti) (tiedoksiannettu numerolla K(2003) 2592)



Virallinen lehti nro L 201 , 08/08/2003 s. 0025 - 0027



Komission päätös, tehty 7 päivänä elokuuta 2003, paloteknistä käyttäytymistä koskevien luokkien vahvistamisesta tietyille rakennustuotteille tehdyn päätöksen 2003/43/EY muuttamisesta (tiedoksiannettu numerolla K(2003) 2592) (ETA:n kannalta merkityksellinen teksti) (2003/593/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY(1), sellaisena kuin se on muutettuna direktiivillä 93/68/ETY(2), ja erityisesti sen 20 artiklan 2 kohdan, sekä katsoo seuraavaa: (1) Komission päätöksessä 2003/43/EY(3) vahvistetaan paloteknistä käyttäytymistä koskevat luokat tietyille rakennustuotteille, tarkemmin sanoen puupohjaisille levytuotteille. (2) Päätöstä 2003/43/EY olisi mukautettava tekniseen kehitykseen sisällyttämällä siihen myös tietyt kipsituotteet, tietyt pintakuvioidut laminaattilevyt ja tietty rakennesahatavara neuvoston direktiivin 89/106/ETY soveltamisesta rakennustuotteiden paloteknistä käyttäytymistä koskevan luokituksen osalta 8 päivänä helmikuuta 2000 tehdyllä komission päätöksellä 2000/147/EY(4) säädetyn luokituksen mukaisesti. (3) Sen vuoksi päätöstä 2003/43/EY olisi muutettava vastaavasti. (4) Tässä päätöksessä säädetyt toimenpiteet ovat rakennusalan pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 2003/43/EY liite tämän päätöksen liitteen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 7 päivänä elokuuta 2003. Komission puolesta Erkki Liikanen Komission jäsen (1) EYVL L 40, 11.2.1989, s. 12. (2) EYVL L 220, 30.8.1993, s. 1. (3) EYVL L 13, 18.1.2003, s. 35. (4) EYVL L 50, 23.2.2000, s. 14. LIITE Lisätään päätöksen 2003/43/EY liitteeseen seuraavat taulukot ja huomautukset: " TAULUKKO 2 Kipsilevytuotteiden paloteknistä käyttäytymistä kuvaavat luokat >TAULUKON PAIKKA> Huomautus: Lopullinen käyttötarkoitus Kipsilevyt asennetaan ja kiinnitetään käyttäen jompaakumpaa seuraavista menetelmistä: a) Mekaaninen kiinnitys rankarakenteeseen. Levyt, tai (monikerroksisissa järjestelmissä) ainakin uloin levykerros, kiinnitetään mekaanisesti metalliseen rankarakenteeseen (koostuu standardin EN 14195 mukaisista komponenteista) tai puiseen rankarakenteeseen (standardien EN 336 ja ENV 1995-5 mukaiset). Kun rankarakenne on yhdensuuntainen, rankojen etäisyys toisistaan saa olla enintään 50 kertaa levyjen paksuus. Kun rankarakenne on kahdensuuntainen, rankojen etäisyys molempiin suuntiin saa olla enintään 100 kertaa levyjen paksuus. Mekaaniseen kiinnitykseen käytetään ruuveja tai nauloja, jotka ruuvataan tai naulataan levyjen läpi tasaisin korkeintaan 300 mm:n välein kuhunkin rankaan. Kaikki levyjen saumakohdat saumataan huolellisesti saumausaineella standardin EN 13963 mukaisesti. Levyjen taakse rankojen väliin muodostuva ontelo voi jäädä ilmatilaksi, tai se voidaan täyttää eristysmateriaalilla, jonka paloteknistä käyttäytymistä kuvaava luokka on vähintään A2-s1, d0. b) Suora kiinnitys tai liimaaminen yhtenäiseen alustaan (pintalevytysjärjestelmä) Levyt kiinnitetään suoraan yhtenäiseen alustaan, jonka paloteknistä käyttäytymistä kuvaava luokka on vähintään A2-s1, d0. Levyt voidaan kiinnittää nauloilla tai ruuveilla levyn läpi yhtenäiseen alustaan tai ne voidaan liimata alustaan pistemäisesti käyttämällä kipsipohjaista liimaa. Molemmissa tapauksissa joko naulat ja ruuvit tai liimakohdat sijoitetaan tasaisin enintään 600 mm:n välein pysty- ja vaakasuoraan. Kaikki levyjen saumakohdat saumataan huolellisesti saumausaineella standardin EN 13963 mukaisesti. TAULUKKO 3 Pintakuvioitujen laminaattilevyjen paloteknistä käyttäytymistä kuvaavat luokat >TAULUKON PAIKKA> TAULUKKO 4 Rakennesahatavaran paloteknistä käyttäytymistä kuvaavat luokat((Sovelletaan kaikkiin tuotestandardien puulajeihin.)) >TAULUKON PAIKKA>"